தோழமை மேகமும் காதல் தூறலும்…

தோழமை மேகமும் காதல் தூறலும்… ஷக்தி பின்னிய முடிகளின் பிரிந்ததோர் கற்றை முடி - உன் காதுகளை வருடியதும், அதிலிருந்து பிரிந்ததோர் ஒற்றை முடி - உன் கண்ணங்களை கோலமிட்டதையும், ஒற்றை விரல் கொண்டு அதை நீ அடிக்கடி ஒதுக்குவதையும், ரசித்திருக்கிறேன்… அப்போது கூட சொல்லியிருக்கலாம் - நான் கடற்கரை மணலில் நாம் தனியாய் அமர்ந்திருந்த வேளையில் “ஆர்டின்” வரைந்துவிட்டு அர்த்தமுடன் சிரித்தாயே, அதை நானும் ரசித்தேனே.. அப்போது கூட சொல்லியிருக்கலாம் - நீ திரைப்பட இடைவேளையில் தின்பண்டத்துணுக்கொன்று உதட்டோரம் ஒட்டியிருப்பதை சொல்ல மனமின்றி - நானே அள்ள நினைத்தேனே!- அதை நீ ஆமோதித்து ரசித்தாயே.. அப்போது கூட சொல்லியிருக்கலாம் - நான் கோவில் பிரகாரத்தில் - எனக்கு விபூதி கீற்று அணிந்து விட்டு சுண்டலுக்கு அலைந்த என்னை கண்களால் கடிந்தாயே அதை நான் ரசித்தேனே.. அப்போது கூட சொல்லியிருக்கலாம் - நீ சொல்லவே இல்லை எப்போதும் நான், தோழமை துரோகம் எனக் கருதி, நீயும்.. தோழமைக்கும் மேலான - ஆனால் காதலுக்கும் சேராத.. புதியதோர் பந்தத்தில் வந்த தோழி என் அலைவரிசை கண்ட தோழி அமெரிக்கா சென்றுவிட்டாள் யார் வீட்டிற்கோ விளக்கேத்த.. என் வீடு இன்னும் இருளில்.. தோழமை பார்த்ததில் எனக்கு ஓர் தோழமை நஷ்டம் - மேலும், ஓர் காதலும் நஷ்டம் போலும். பெண்மம் பிடித்துப் போனால் பெண்மத்திற்கும் பிடித்துப் போனால் வன்மம் எதுவுமில்லை., தோழமை நிரந்தரமாக்க, தோழமை தாண்டுவதிலும் கூட.. -